CELEX: 32012R0414
Language: mt
Date: 2012-05-15 00:00:00
Title: Regolament ta’ Implimentazzjoni tal-Kummissjoni (UE) Nru 414/2012 tal- 15 ta’ Mejju 2012 li jemenda r-Regolament (KE) Nru 554/2008 fir-rigward tal-kontenut minimu u tad-doża minima rakkomandata ta’ preparazzjoni enżimatika ta’ 6-fitażi bħala addittiv tal-għalf għad-dundjani tas-simna  Test b’relevanza għaż-ŻEE

16.5.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 128/5
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 414/2012
   tal-15 ta’ Mejju 2012
   li jemenda r-Regolament (KE) Nru 554/2008 fir-rigward tal-kontenut minimu u tad-doża minima rakkomandata ta’ preparazzjoni enżimatika ta’ 6-fitażi bħala addittiv tal-għalf għad-dundjani tas-simna
   (Test b’relevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta’ Settembru 2003 fuq l-addittivi għall-użu fl-għalf tal-annimali (1), u b’mod partikolari l-Artikolu 13(3) tiegħu,
   Billi:
   
               (1)
            
            
               Il-preparazzjoni enżimatika ta’ 6-fitażi (EC 3.1.3.26), li tappartjeni għall-kategorija tal-addittivi “addittivi żootekniċi”, ġiet awtorizzata għal għaxar snin bħala addittiv tal-għalf għall-użu għat-tiġieġ tas-simna, għat-tiġieġ tal-bajd, għall-papri tas-simna, għad-dundjani tas-simna u għall-ħnienes miftuma, permezz tar-Regolament tal-Kummissjoni (KE) Nru 554/2008 (2).
            
         
               (2)
            
            
               Skont l-Artikolu 13(3) tar-Regolament (KE) Nru 1831/2003, id-detentur tal-awtorizzazzjoni ppropona li jinbidlu t-termini tal-awtorizzazzjoni tal-preparazzjoni kkonċernata billi jitnaqqsu l-kontenut minimu u d-doża minima rakkomandata tagħha minn 1 000 FTU/kg għal 500 FTU/kg ta’ għalf komplet, fir-rigward tal-użu għad-dundjani tas-simna. Din l-applikazzjoni ġiet ippreżentata flimkien mad-dejta ta’ sostenn rilevanti.
            
         
               (3)
            
            
               L-Awtorità Ewropea dwar is-Sigurtà fl-Ikel, fl-opinjoni tagħha tat-13 ta’ Novembru 2011, ikkonkludiet li l-preparazzjoni kkonċernata għandha l-potenzjal li ttejjeb l-utilizzazzjoni tal-fosforu fid-dundjani tas-simna fid-doża minima mitluba ta’ 500 FTU/kg (3) ta’ għalf komplet.
            
         
               (4)
            
            
               Il-kundizzjonijiet stipulati fl-Artikolu 5 tar-Regolament (KE) Nru 1831/2003 kienu sodisfatti.
            
         
               (5)
            
            
               Ir-Regolament (KE) Nru 554/2008 għandu għalhekk jiġi emendat skont dan.
            
         
               (6)
            
            
               Il-miżuri stipulati f’dan ir-Regolament huma skont l-opinjoni tal-Kumitat Permanenti dwar il-Katina Alimentari u s-Saħħa tal-Annimali,
            
         ADOTTAT DAN IR-REGOLAMENT:
   Artikolu 1
   Ir-Regolament (KE) Nru 554/2008 huwa emendat skont l-Anness ta’ dan ir-Regolament.
   Artikolu 2
   Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-15 ta’ Mejju 2012.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 268, 18.10.2003, p. 29.
   
      (2)  ĠU L 158, 18.6.2008, p. 14.
   
      (3)  EFSA Journal 2012; 10(1):2533.
   
      ANNESS
      L-Anness tar-Regolament (KE) Nru 554/2008 qed jinbidel b’dan li ġej:
      
         
            “ANNESS
            
                        Numru ta’ identifikazzjoni tal-addittiv
                     
                     
                        Isem id-detentur tal-awtorizzazzjoni
                     
                     
                        Addittiv
                     
                     
                        Kompożizzjoni, formula kimika, deskrizzjoni, metodu analitiku
                     
                     
                        Speċi jew kategorija ta’ annimali
                     
                     
                        Età massima
                     
                     
                        Kontenut minimu
                     
                     
                        Kontenut massimu
                     
                     
                        Dispożizzjonijet oħra
                     
                     
                        Tmiem il-perjodu ta’ awtorizzazzjoni
                     
                  
                        Unitajiet ta’ attività/kg ta’ għalf komplet b’kontenut ta’ umdità ta’ 12 %
                     
                  
                        
                           Il-kategorija tal-addittivi żootekniċi. IL-grupp funzjonali: is-sustanzi li jtejbu d-diġestibilità
                        
                     
                  
                        4a5
                     
                     
                        AB Enzymes GmbH
                     
                     
                        6-fitażi
                        EC 3.1.3.26
                     
                     
                        
                                     
                                 
                                 
                                    
                                       Il-kompożizzjoni tal-addittiv
                                    
                                    Preparazzjoni ta’ 6-fitażi EC 3.1.3.26 prodotta minn Pichia pastoris (DSM 15927) b’attività minima ta’:
                                    
                                                 
                                             
                                             
                                                Għamla solida: 2 500  FTU/g (1)
                                                
                                             
                                          
                                                 
                                             
                                             
                                                Għamla likwida: 5 000  FTU/ml
                                             
                                          
                              
                                     
                                 
                                 
                                    
                                       Il-karatterizzazzjoni tas-sustanza attiva
                                    
                                    6-fitażi EC 3.1.3.26 prodotta minn Pichia pastoris (DSM 15927)
                                    
                                 
                              
                                     
                                 
                                 
                                    
                                       Metodu analitiku
                                        (2)
                                    
                                    Metodu kolorimetriku bbażat fuq ir-reazzjoni tal-vanadomolibdat fuq fosfat organiku prodott b’reazzjoni fuq substrat ta’ (fosfat tas-sodju) b’pH 5,5 u 37 °C.
                                 
                              
                     
                        Tiġieġ tas-simna
                     
                     
                        —
                     
                     
                        500  FTU
                     
                     
                        —
                     
                     
                        
                                    1.
                                 
                                 
                                    Fl-istruzzjonijiet għall-użu tal-addittiv u tat-taħlita lesta minn qabel, indika t-temperatura għall-ħażna, kemm żmien tista’ tinżamm il-ħażna, u l-istabbiltà għall-pelleting.
                                 
                              
                                    2.
                                 
                                 
                                    Id-doża rakkomandata għal kull kilogramm ta’ għalf komplet:
                                    
                                                —
                                             
                                             
                                                it-tiġieġ tas-simna: 500-2 500  FTU;
                                             
                                          
                                                —
                                             
                                             
                                                it-tiġieġ tal-bajd: 250-2 000  FTU;
                                             
                                          
                                                —
                                             
                                             
                                                il-papri tas-simna: 250-2 000  FTU;
                                             
                                          
                                                —
                                             
                                             
                                                id-dundjani tas-simna: 500-2 700  FTU;
                                             
                                          
                                                —
                                             
                                             
                                                il-ħnienes (miftuma): 100-2 500  FTU.
                                             
                                          
                              
                                    3.
                                 
                                 
                                    Għall-użu f’għalf kompost li fih aktar minn 0,25 % ta’ fosforu li huwa marbut mal-fitin.
                                 
                              
                                    4.
                                 
                                 
                                    Għall-użu fi ħnienes miftuma sa madwar 35 kg.
                                 
                              
                                    5.
                                 
                                 
                                    Għas-sikurezza: għandhom jintużaw il-protezzjoni għan-nifs, in-nuċċalijiet u l-ingwanti waqt l-immaniġġar.
                                 
                              
                     
                        8.7.2018
                     
                  
                        Tiġieġ tal-bajd
                     
                     
                        —
                     
                     
                        250  FTU
                     
                     
                        —
                     
                  
                        Papri tas-simna
                     
                     
                        —
                     
                     
                        250  FTU
                     
                     
                        —
                     
                  
                        Dundjani tas-simna
                     
                     
                        —
                     
                     
                        500  FTU
                     
                     
                        —
                     
                  
                        Ħnienes (miftuma)
                     
                     
                        —
                     
                     
                        100  FTU
                     
                     
                        —
                     
                  
      
      
         (1)  1 FTU huwa l-ammont ta’ enżimi li jillibera 1 mikromol ta’ fosfat inorganiku fil-minuta mill-fitat tas-sodju b’pH 5,5 u 37 °C.
      
         (2)  Id-dettalji tal-metodi analitiċi huma disponibbli fl-indirizz li ġej tal-Laboratorju Komunitarju ta’ Referenza: www.irmm.jrc.be/crl-feed-additives.”